Bakı məktəbliləri arasında voleybol yarışına yekun vurulub - AZƏRTAC – Azərbaycan Dövlət İnformasiya Agentliyi
Bakı məktəbliləri arasında voleybol yarışına yekun vurulub 19.04.2017 [16:25] A+
Nərimanov rayonu 45 nömrəli tam orta məktəbin idman zalında Bakı məktəbliləri arasında voleybol (oğlanlar) yarışı keçirilib. AZƏRTAC xəbər verir ki, paytaxt məktəblərinin VII–IX sinif şagirdlərinin iştirakı ilə təşkil olunan yarışda Xəzər rayonu 117 nömrəli tam orta məktəbin komandası birinci olub. Xətai rayonu 221 nömrəli tam orta məktəb yarışı ikinci, Nizami rayonu 220 nömrəli məktəb–liseyin komandası isə üçüncü pillədə başa vurublar. Yarışın bağlanış mərasimində Bakı Şəhər Gənclər və İdman Baş İdarəsinin baş məsləhətçi Salman Əbdülov, Bakı Şəhəri üzrə Təhsil İdarəsinin məsul əməkdaşı Valentina Sultanova və digər rəsmi şəxslər mükafatçıları təbrik edib, onlara gələcək yarışlarda müvəffəqiyyətlər arzulayıblar. Yarışda ilk üç yeri tutmuş komandaların üzvləri Baş İdarə tərəfindən müvafiq dərəcəli diplom və medallarla təltif olunublar. AZERTAG.AZ :Bakı məktəbliləri arasında voleybol yarışına yekun vurulub
18.04.2017 [20:10]
Azərbaycan karateçisi Portuqaliyada qızıl medal qazanıb
18.04.2017 [15:11]
Stend atıcılığı üzrə açıq Bakı çempionatına yekun vurulub
17.04.2017 [16:38]
Bakı məktəbliləri arasında voleybol üzrə turnirə yekun vurulub